**Bestyrelsesmøde i Dansk Epilepsi Selskab 1. maj 2012**

**Referat**

**Tilstede:** Anne Sabers, Hanne Mørk Christensen, Trine Tandrup, Vaiva Pentrenaite, Sandor Beniczky, Troels Kjær, Helle Hjalgrim

**1. Godkendelse af referat fra bestyrelsesmøde den 9. marts 2012**

Referat godkendt uden bemærkninger

**2. Status for situationen på Epilepsihospitalet mm**

Anne Sabers forklarer baggrunden for arbejdsgrupperne i Sundhedsstyrelsen/Sundhedsministeriet – en gruppe, der skulle se på Epilepsihospitalets fremtidige faglige profil og en gruppe, der skulle se på Epilepsihospitalets økonomiske ramme. Der har i den faglige gruppe været afholdt tre møder med deltagelse fra regionerne, DES, Epilepsihospitalet, Sundhedsstyrelsen og – ministeriet. På baggrund af samarbejdet i gruppen er der en samlet rapport på vej – grundlaget for denne, har været fremsendt til DES’ bestyrelse mhp kommentarer - Anne Sabers beklager hastværket i forbindelse med indhentning af kommentarerne. Møderne har været afholdt i god orden.

**3. ILAE – præsident, valg, Hand-to-Hand + diverse (bilag)**

* DES bestyrelse pegede på E. Perucca til præsident og han er valgt som præsident for ILAE frem til 2017-
* DES bestyrelse er ligeledes opfordret til at komme med forslag til kandidater til Executive Commitee – efter de givne regler peger vi på: Torbjørn Thomsen (Europa) Patrick Kwan (Asien) og som der efterfølgende er enighed om Samuel Wiebe, USA)

DES’ formand udfylder skema og sender til relevant modtager med ovenstående forslag

* Hand-to-Hand: det er ikke på forhånd lykkedes at formidle kontakt til en sportsmand, der vil stille op til projektet i forbindelse med OL i London. Rene Bøgh-Larsen fra Dansk Epilepsiforening har meldt sig til organisatorerne som villig til at hjælpe med projektet og DES bestyrelse har modtaget en opfordring til at stå ham bi, hvilket vi selvfølgelig er indstillet på. Vi aftaler at forsøge endnu en gang at trække på mulige kontakter. Hvis der er interesserede sportsmænd, meldes det til Rene B.

**4. Næste møde: Semiologi, 26. oktober 2012**

Enighed om et godt program, flere foreslåede oplægsholdere har allerede accepteret. AS spørger Gorm Greisen og Kristina Malmgren, VP spørger Marina Nikanorova og SB spørger Walter van Emde Boas. Enighed om at Charlottegården er et godt sted til afholdelse af mødet. Opstilling med store runde borde, afslutning med 2-rettes menu. Pris omkring 1000 pr kursusdeltager, reduceres i fht antal af sponsorater til omkring 400 kr. inkl. middag. Programmet justeres med ændring af tidspunktet for frokost, der indlægges pause om eftermiddagen kl. 15.30-16.00 og følgende programpunkter rykkes derefter. Charlottehaven skal have tilsendt endeligt program senest 14 dage før afholdelse af mødet.

**5. Brain Storm**

A: Visioner. I vedtægterne for DES står vores formål til at være: At støtte forskning bredt. Vi følger ikke helt vort formål, idet DES primært arrangerer kurser/møder. Vaiva Petrenaite foreslår at vi ser på visionen for DANMODIS og erstatter ”bevægeforstyrrelser” med ”epilepsi” – det vil give mening et langt stykke ad vejen. Et forslag til en fremtidig vision kunne være: ”DES udgør den faglige baggrund for dansk epileptologi”. Skal tages op til generalforsamling som et forslag til vedtægtsændring.

Som DES mission:

* Facilitere uddannelse i epileptologi
  + For eksempel i form af afholdelse af videnskabelige møder, nationale og inter-nationale kurser, formidling af viden og evidens via hjemmesiden. Overskud i DES kan gå til kongresdeltagelse (for medlemmer).
* Facilitere rekruttering til epileptologi
* Stimulere til epileptologisk forskning
  + For eksempel ved annoncering af lokale foredragskonkurrencer på foreningens hjemmeside, etablere og vedligeholde forskningskreds for AC’er (fx sponsoreret af DES i forbindelse med forårsmøde 2013)
* Samarbejdet med Epilepsiforeningen
* Være garant for udvikling og kvalitet
* Opretholdelse af Etik
  + Ikke akkumulere midler sponsoreret fra Industrien, men umiddelbart omsættelse til fx kongresdeltagelse for medlemmer.

Hjemmesiden skal opgraderes – der er et møde med Eva Rahbek undervejs. På næste bestyrelsesmøde skal det primære emne være Hjemmesiden

* Faglig udvikling
* Forskning
* Faglig information/opdatering
* Behandling, nyeste evidens.

B: Kommende møder.

Forårsmøde:

Differentialdiagnoser: mange videoer (quiz), session med cases (a la ”Hårde nødder”, foredragskonkurrence (Hanne M. spørger revisor Visti om ”gavekort til præmier”), kravene til oplægsholder annonceres på hjemmesiden: Unge, endnu ikke etablerede forskere. Ph.d.-studerende er i orden, men ikke afsluttede forløb.

Dato: 1.-2. marts 2013, Sted: Charlottegården (?) Planlægningsgruppe: Trine Tandrup og Sandor Beniczky – resten af bestyrelsen står til rådighed.

Efterårsmøde: ?

Kommende møder:

Epileptogenese (Forår 2014)

* Immunologi
* Vaccinationer
* apopleksier

Mortalitet og epilepsi (1-dags møde)

* SUDEP
* Kørsel
* Arbejdsulykker
* Vand
* Overvågning
* Kardiologi

Epilepsisyndromer (2 dage forår 2015)

**6. Eventuelt**

Der er inden for tidsfristen kun kommet en enkelt ansøgning om stipendium til deltagelse i BSSSE. Der er sidste tilmeldingsfrist til Peter Wolf 15. maj. Det besluttes at rundsende til medlemmer at der er ny tidsfrist torsdag d. 10. maj. Der er kommet en ansøgning efter fristen – vedkommende opfordres til at søge på ny.

De nye kørekortregler er vanskeligt tilgængelige – det drøftes om den folder der er udarbejdet af ovl. Birthe Pedersen, Epil., i samarbejde med XXXXX kan lægges på hjemmesiden. Troels Kjær undersøger muligheden for afholdelse af et web-inar ”information om de nye kørekortsbestemmelser”. Evt. kunne der afholdes et ”kørekortsmøde” forud for efterårsmødet, hvor vi kunne bede Birthe Pedersen holde indlæg. Deltagere kunne evt. få udgifter til ekstra overnatning dækket af DES.

**7. Næste bestyrelsesmøde**

Charlottegården, 25. oktober kl. 19, med spisning først.

Helle Hjalgrim

Næstformand DES

6. maj 2012